[{"text_idx": "#000000", "text": "TIIGRISILM on u\u0308ks populaarsemaid kristalle terves maailmas, mida kantakse ja kasutatakse selle kaitsvate ning ku\u0308lluslike omaduste to\u0303ttu. Tiigrisilm on u\u0308ks Jaspise liikidest ja sellel on omakorda veel mitmeid erinevaid liike - Punane Tiigrisilm, Tiigriraud ja Kullisilm, mida tuntakse kui Sinise Tiigrisilmana. Tiigrisilma leidub peamiselt Lo\u0303una-Aafrikas, Brasiilias ja Austraalias."}, {"text_idx": "#000001", "text": "Tiigrisilmast valmistatakse va\u0308ga palju ehteid, kuna see on selline kristall, mida kandes jo\u0303uab selle va\u0308gi imeva\u0308el inimese Aurasse. On olemas teatud kristallid, mis hakkavad va\u0308ga kiirelt inimese Auras to\u0308o\u0308le ja Tiigrisilm on kindlapeale u\u0308ks nendest. Kui sulle meeldib Tiigrisilm, siis ja\u0308relikult on sul selle va\u0308ge vaja, see kehtib ko\u0303ikide kristallide kohta."}, {"text_idx": "#000002", "text": "- Tiigrisilm on kristall, millel on oskus sind positiivselt mo\u0303tlema suunata, suurendades sinus o\u0303igluse tunnetust ja vabastades liialt kriitilise meele, mis kutsub halba Karmat ligi. Tiigrisilm aitab halval Karmal vabaneda, mis on juba ku\u0308lge kogutud. Tiigrisilm kaitseb sind selliste tegude eest, mis vo\u0303iksid sulle endale liiga teha. See aitab olla o\u0303iglane iseenda ja teiste suhtes, aidates blokeerida liiga tegemist. Tiigrisilma on va\u0308ga kasulik endaga kaasas kanda, et see saaks sind pidevalt o\u0303igel rajal hoida."}, {"text_idx": "#000005", "text": "- Tiigrisilm to\u0303stab verero\u0303hku neil, kellel on loomupa\u0308raselt madal verero\u0303hk. See aga omakorda aitab sellise omapa\u0308raga inimesel end tunda paremini, energilisemalt, elujo\u0303ulisemalt ja aktiivsemalt. Neil, kellel on va\u0308ga ko\u0303rge verero\u0303hk, nemad vo\u0303iksid Tiigrisilma kandmisel tunnetada, kas see mo\u0303jub verero\u0303hule ha\u0308sti vo\u0303i mitte ja vastavalt siis sellele seda kristalli kanda vo\u0303i mitte."}, {"text_idx": "#000006", "text": "- Sellel kristallil on oskus taastada reproduktsiooniorganeid, nende to\u0308o\u0308d parandada ja sellega viljakust to\u0303sta. Ko\u0303ige parem on Tiigrisilma sellisel eesma\u0308rgil kasutada kristalliteraapia tegemisel. Selles asetada Juurts\u030cakra piirkonnale Tiigrisilma meditatsioonikristallid vo\u0303i emma soovikivi, et need kristallid saaksid aktiveerida reproduktsiooniorganite korrapa\u0308rase to\u0308o\u0308tamise. Loomulikult aitab kaasa ka Tiigrisilma pendliga Juurts\u030cakra kohal tervendamine ehk hoida seda pendlit problemaatilise piirkonna kohal."}, {"text_idx": "#000007", "text": "- Tiigrisilm on seotud Pa\u0308ikesega, mis ta\u0308hendab seda, et sellel kristallil on oskus asendada Pa\u0308ikesest tulenevat energiat, mis on valaik meie kehale ja hingele. Tiigrisilm suudab pidurdada depressiooni ja kevad- vo\u0303i su\u0308gisva\u0308simust, mis Pa\u0308ikese puudumise to\u0303ttu vo\u0303ib tekkida. Tiigrisilma on kasulik kanda sellel poolel aastal, mil Pa\u0308ikest on va\u0308he. Pa\u0308ikese vajalikkusest ja selle tervendavatest omadustest leiad lugemist minu u\u0308hest artiklist SIIT."}, {"text_idx": "#000008", "text": "- Pa\u0308ikesepo\u0303imiku-kristallina on Tiigrisilma vo\u0303imuses tervendust anda Pa\u0308ikesepo\u0303imiku Ts\u030cakra kohal eksisteerivatele siseorganitele. Tiigrisilm aitab na\u0308iteks tervendada magu, see on eriti kasulik maohappelisuse korral ja siis, kui seedimine ei ole korras. Lisaks sellele on Tiigrisilm kasulik neerude ja sapi funktsioneerimisel."}, {"text_idx": "#000009", "text": "- Tiigrisilma soovitan ma kanda ajal, kui on kehas luumurd vo\u0303i mo\u0303ni luu on mo\u0303ranenud. Tiigrisilm aitab kiirendada luude paranemisprotsessi ja see va\u0308hendab vaegusi, mis selliste olukordadega kaasnevad."}, {"text_idx": "#000010", "text": "Tiigrisilma peamiseks Ts\u030cakraks, mille u\u0308le see kristall tervendavat mo\u0303ju omab, on inimese Aurava\u0308ljas eksisteeriv kolmas Ts\u030cakra ehk Pa\u0308ikesepo\u0303imik. Pa\u0308ikesepo\u0303imik asub otse sinu naba kohal. Kui sa asetad oma ka\u0308e otse naba kohale ja vajutad peopesa selle osa peale, siis seal eksisteeribki sinu Pa\u0308ikesepo\u0303imik."}, {"text_idx": "#000011", "text": "Tiigrisilm suudab Pa\u0308ikesepo\u0303imiku energiaid parandada, taastada ja vo\u0303imsamaks muuta. Tiigrisilm su\u0308stib Pa\u0308ikesepo\u0303imikkuse jo\u0303udu, eluenergiat, positiivsust ja o\u0303nne."}, {"text_idx": "#000013", "text": "Tiigrisilm toob materiaalset rikkust neile, kes on oma Pa\u0308ikesepo\u0303imiku Ts\u030cakra a\u0308ra tervendanud ja see annab va\u0308ga suure panuse selle saavutamiseks. Lisaks muudab Tiigrisilm inimese ka o\u0303nnelikuks ja eluro\u0303o\u0303msaks."}, {"text_idx": "#000014", "text": "LO\u0303VI \u264c u\u0308ks peamisi o\u0303nnekristalle on Tiigrisilm, mis muudab tema iseloomujooned veelgi positiivsemaks ja tugevamaks ning aitab Lo\u0303vil probleemidele lahendusi leida. Tiigrisilm, mis on Lo\u0303vile ka va\u0308ga tugev kaitsekristall, toob temas esile tugevad ku\u0308ljed. Kaitsekristallina tugevdab Tiigrisilm Lo\u0303vi Aura kaitsekilpi, eemaldades sealt kogu negatiivse energia. Seela\u0308bi kaitseb Tiigrisilm seda ta\u0308htkuju ebao\u0303nne, probleemide ja halbade inimeste eest. Tiigrisilm vo\u0303iks Lo\u0303vi elus eksisteerida terve tema elu va\u0308ltel. See on kristall toob Lo\u0303vile enesekindlust, julgust, pealehakkamist ja positiivset suhtumist. Tiigrisilm toob to\u0308o\u0308edu ja u\u0308leu\u0308ldist o\u0303nne igas valdkonnas, ka armastuses."}, {"text_idx": "#000015", "text": "Tiigrisilm annab KALJUKITSELE jo\u0303udu, jaksu ja vastupidavust. See on kristall, mis paneb tema rahaenergia liikuma ja toob to\u0308o\u0308alast edu ning o\u0303nne."}, {"text_idx": "#000016", "text": "Tiigrisilm on o\u0303nnetalismaniks ko\u0303igile neile, kes on su\u0308ndinud elutee number 4-ga."}]